Նաիրա Հակոբյան (հոգեբան)

Նաիրա Ռաֆայելի Հակոբյան (նոյեմբերի 6, 1966(1966-11-06), Երևան, Հայկական ԽՍՀ, ԽՍՀՄ), հայ հոգեբան։ Հոգեբանական գիտությունների դոկտոր (2004), պրոֆեսոր (2005): «Մանկավարժության և հոգեբանության հիմնախնդիրներ» միջբուհական կոնսորցիումի գիտական հանդեսի գլխավոր խմբագիր։ «Միջբուհական կոնսորցիում» հիմնադրամի տնօրեն։ «Սոցիալական հոգեբանների կենտրոն» հասարակական կազմակերպության նախագահ։


== Կենսագրություն ==
Նաիրա Հակոբյանը ծնվել է 1966 թվականի նոյեմբերի 6-ին, Երևանում։ 1988 թվականին ավարտել է Երևանի պետական համալսարանը։ 1988-1990 թվականներին եղել է Մանկավարժական գիտությունների գիտահետազոտական ինստիտուտի գիտաշխատող,1990-1995 թվականներին՝ Երևանի պետական համալսարանի համալսարանական կրթության գիտական խմբի ավագ գիտաշխատող, 1995-2002 թվականներին՝ դասախոս, 2000-2004 թվականներին՝ Խաչատուր Աբովյանի անվան պետական մանկավարժական համալսարանի դոկտորանտ։ 2002-2005 թվականներին եղել է ՀՀ պետական կառավարման ակադեմիայի պրոռեկտոր, 2005 թվականից՝ Երևանի պետական համալսարանի պրոֆեսոր։ 2005-2007 թվականներին՝ եղել է  PR Տեխնոլոգիաների և սոցիալ-հոգեբանական կենտրոնի տնօրեն, 2005-2008 թվականներին՝ Մանկավարժության 020 մասնագիտական խորհրդի նախագահի տեղակալ, 2007-2011 թվականներին՝ Խ. Աբովյանի անվան հայկական պետական մանկավարժական համալսարանի միջազգային համագործակցության և ստանդարտացման վարչության պետ, 2011 թվականից` Մասնագիտական որակավորումների բարձրացման և կրթական ոլորտում համագործակցության կենտրոնի ղեկավար, «Սոցիալական հոգեբանների կենտրոն» հասարակական կազմակերպության նախագահ, «Հայպետ ծառայող կանանց ասոցիացիա» հասարակական կազմակերպության նախագահ։
Աշխատությունները վերաբերում են սոցիալական և ազգային հոգեբանության հիմնախնդիրներին։ Հեղինակ է «Սոցիալական հոգեբանություն» (2005) բուհական ձեռնարկի։ Հեղինակ է բազմաթիվ գիտական հոդվածների, ուսումնամեթոդական ձեռնարկների, մենագրությունների։


== Անդամակցություն ==
Ամերիկյան հոգեբանական ասոցիացիայի անդամ։
Միջազգային սոցիոլոգիական ասոցիացիայի անդամ։
Հոգեթերապևտների միջազգային լիգայի անդամ։


== Երկեր ==
Սոցիալական հոգեբանություն, բուհական ձեռնարկ, Երան, 2005։
Կիրառական հոգեբանության արդի հիմնախնդիրները։ Միջբուհական գիտական հոդվածների ժողովածու / ԵՊՀ, Առաջաբ.՝ և խմբ.՝ Ն. Հակոբյան: 2007։
Մարգինալության դրսևորման յուրահատկությունները փոխակերպվող հասարակություններում: 2007։
«Մարգինալություն և հոգեբանական հարմարում, մենագրություն, Երևան, 2009։
«Մարգինալության դրսևորման յուրահատկությունները փոխակերպվող հասարակությունում», մենագրություն, Երևան, 2010։
Հետբուհական և շարունակական կրթության հիմնախնդիրները: 2010։
Migration Social-psychological Service: The Factors Improving Social Inclusion, Adaptation, Naturalisation and Integration. 1st International Conference On Cultural Psychiatry in the French-Speaking World, 2011, Paris, France.
«Ղեկավարման գործընթաց. ղեկավարի անձնային-հոգեբանական առանձնահատկությունները», Մանկավարժության և հոգեբանության հիմնախնդիրներ, Հմ.1, Երևան, 2012։
«Մանկավարժական հաղորդակցություն», ուսումնամեթոդական ձեռնարկ, Երևան, 2012։
Деятельность психолога по обеспечению оптимального взаимодействия госслужащих в трудных конфликтогенных ситуациях, §Седьмая годичная научная конференция¦, Российско-Армянский (Славянский) Университет, 2013.
Հոգեբանամանկավարժական Բառարան, Երևան, 2014։
Երկլեզվությունը որպես անձի սահմանային կարգավիճակ և նրա ազդեցությունը անձի դիրքորոշումների ձևավորման վրա: 2014։
«Սոցիալականացումը որպես անձի արժեհամակարգի ձևավորման գործընթաց», ՀՀ ԳԱԱ Գիտակրթական միջազգային կենտրոն, Գիտական հոդվածների ժողովածու, Երևան, 2014։
«Ինքնություն և միջավայր», մենագրություն, 2014։
«Հոգեբանական թեսթերի և զարգացնող վարժությունների ժողովածու», ուսումնամեթոդական ձեռնարկ, Երևան, 2015։
“Problems of cultural marginal identity in transformational societies” /Philosophical, psychological and pedagogical aspect/, Materials of the IV international scientific conference. Venice, Italy, 2015.


== Ծանոթագրություններ ==